บาทเปิด 31.20 บาทต่อดอลลาร์ ทรงตัว
เงินบาทเปิดตลาด 31.20 บาทต่อดอลลาร์ ทรงตัว จับตากระแสเงินทุนเคลื่อนย้าย มองกรอบวันนี้ 31.15-31.25บาทต่อดอลลาร์
19 ก.พ. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.20 บาท/ดอลลาร์ จากเย็นวานนี้ที่ปิดตลาดที่ระดับ 31.20/23 บาท/ดอลลาร์
"เงินบาทเปิดมาทรงตัวถึงแข็งค่าเล็กน้อย ขณะที่ดอลลาร์เองก็แข็งค่าเมื่อเทียบกับสกุลหลัก" นักบริหารเงิน กล่าว
สำหรับวันนี้ประเมินกรอบการเคลื่อนไหวของค่าเงินบาทระหว่าง 31.15-31.25 บาท/ดอลลาร์ โดยให้รอดูสถานการณ์โรค ติดเชื้อไวรัสโคโรนาสายพันธุ์ใหม่ 2019 (COVID-19) และกระแสเงินทุนเคลื่อนย้ายทั้งในตลาดพันธบัตรและตลาดหุ้นไทย